สถานีวัดมังกร

สถานีวัดมังกร (Wat Mangkon Station, รหัส BL29) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคลโดยเป็นสถานีที่อยู่ใจกลางย่านธุรกิจของชาวไทยเชื้อสายจีน ในแนวถนนเจริญกรุง กรุงเทพมหานคร บริเวณย่านวัดมังกรกมลาวาส (วัดเล่งเน่ยยี่) ใกล้กับถนนเยาวราช ซึ่งถือเป็นไชน่าทาวน์ของเมืองไทย
== ที่ตั้ง ==
ถนนเจริญกรุง บริเวณสี่แยกแปลงนาม (จุดบรรจบถนนเจริญกรุง, ถนนแปลงนาม และถนนพลับพลาไชย) ใกล้กับวัดมังกรกมลาวาส (วัดเล่งเน่ยยี่) ในพื้นที่แขวงป้อมปราบ เขตป้อมปราบศัตรูพ่าย และแขวงสัมพันธวงศ์ เขตสัมพันธวงศ์ กรุงเทพมหานคร
สถานีวัดมังกรเป็นหนึ่งในสถานีรถไฟฟ้าที่มีตัวสถานีอยู่ใจกลางพื้นที่เมืองเก่าของกรุงเทพมหานคร ภายในขอบเขตระหว่างแม่น้ำเจ้าพระยา คลองรอบกรุง และคลองผดุงกรุงเกษม โดยแผนงานก่อนหน้านี้ได้ระบุที่ตั้งสถานีและจุดขึ้น-ลงสถานีอยู่ที่ซอยเจริญกรุง 16 (ตรอกอิสรานุภาพ หรือตรอกเล่งบ๊วยเอี้ย) หรือตลาดใหม่เยาวราช ซึ่งถือเป็นย่านการค้าเก่าแก่ใกล้กับโบราณสถานที่สำคัญคือวัดมังกรฯ เป็นย่านที่มีวิถีชุมชนเป็นเอกลักษณ์และเกี่ยวเนื่องกับประวัติศาสตร์การตั้งถิ่นฐานของชาวไทยเชื้อสายจีน ดังนั้นแผนการเวนคืนเพื่อก่อสร้างสถานีบริเวณซอยเจริญกรุง 16 จึงได้รับการคัดค้านอย่างหนักจากประชาชนส่วนหนึ่งที่ได้รับผลกระทบ ซึ่งในแผนเดิมของ การรถไฟฟ้าขนส่งมวลชนแห่งประเทศไทย ได้ตัดสินใจยกเลิกการก่อสร้างสถานีแห่งนี้ แต่หลังจากเปิดรับฟังความคิดเห็น จึงมีทางออกร่วมกันคือปรับเปลี่ยนทางขึ้น-ลงสถานีมาใช้พื้นที่ว่างที่อยู่ใกล้เคียงแทน ได้แก่พื้นที่รกร้างตรงข้ามวัดมังกรฯ และหน้าโรงภาพยนตร์ศิริรามา (ป้ายรถประจำทางวัดมังกรฯ ระหว่างสี่แยกแปลงนามและห้าแยกหมอมี) เพื่อลดผลกระทบจากการเวนคืน โดยจุดศูนย์กลางสถานีอยู่ที่บริเวณสี่แยกแปลงนาม ซึ่งอยู่ถัดออกไปจากซอยเจริญกรุง 16 ประมาณ 200-300 เมตร
นอกจากนี้ ด้วยที่ตั้งสถานีที่เป็นย่านการค้าหนาแน่นบนถนนเจริญกรุงซึ่งเป็นถนนสายหลักในย่านเมืองเก่า และเป็นถนนที่มีพื้นที่แคบ มีการจราจรคับคั่งตลอดทั้งวัน จึงจำเป็นต้องมีการวางแผนก่อสร้างเส้นทางและตัวสถานีวัดมังกรฯ อย่างระมัดระวัง โดยเลือกวิธีการก่อสร้างแบบไม่เปิดหน้าดิน เพื่อลดผลกระทบจากการปิดการจราจร
== การออกแบบ ==
ลักษณะสถานีวัดมังกรเป็นชานชาลาต่างระดับมี 3 ชั้น มีทางเข้าออกบริเวณสี่แยกแปลงนามและบริเวณซอยเจริญกรุง 18 เมื่อเริ่มก่อสร้างสถานีได้รื้อถอนอาคารบางส่วนด้านทิศใต้ของถนนเจริญกรุงออก โดยออกแบบทางเข้าออกสอดคล้องกับอาคารบริเวณใกล้เคียง
การออกแบบตัวสถานีทั้งภายนอกบริเวณระดับดินและภายใน มีรูปแบบสถาปัตยกรรมจีน-โปรตุเกส หรือชิโนโปรตุกีส เพื่อให้สอดคล้องกับสภาพแวดล้อมโดยรอบ และยังสื่อสารถึงวัฒนธรรมแบบไทย-จีนของประชาชนชาวเยาวราชเป็นหลัก รวมถึงได้นำลวดลายของมังกรมาประดับใช้ในบริเวณสถานี ตั้งแต่เพดานบริเวณชั้นจำหน่ายบัตรโดยสาร และบริเวณหัวเสาในสถานีที่ใช้สลับกับประแจจีนและลายดอกบัว และบริเวณทางลงเข้าสู่ตัวสถานี โดยได้รับแรงบันดาลใจในการออกแบบจากวัดมังกรกมลาวาส หรือ วัดเล่งเน่ยยี่ โดย เล่ง ในภาษาจีนแต้จิ๋ว  คือ มังกร คำว่า เน่ย คือ ดอกบัว และ คำว่า ยี่ คือวัด และยังได้มีการออกแบบเพดานให้มีความรู้สึกเหมือนกำลังลงไปอยู่ใต้ท้องของมังกร โดยให้ประตูทางเข้าสถานีเป็นส่วนหาง และหัวของมังกรอยู่ภายในบริเวณสถานี 
== แผนผังสถานี ==
{|table border=0 cellspacing=0 cellpadding=3
| style = "border-bottom:solid 1px gray;" rowspan=1 valign=top|3ร้านค้า(เฉพาะทางออก 2)
| style = "border-bottom:solid 1px gray;" valign=top|-
| style = "border-bottom:solid 1px gray;" valign=top|ร้านค้า
|-
| style = "border-bottom:solid 1px gray;" rowspan=1 valign=top|2ร้านค้า(เฉพาะทางออก 2)
| style = "border-bottom:solid 1px gray;" valign=top|-
| style = "border-bottom:solid 1px gray;" valign=top|ร้านค้า, ห้องเครื่อง, ปล่องระบายอากาศ
|-
| style = "border-bottom:solid 1px gray;" rowspan=1 valign=top|Gระดับถนน
| style = "border-bottom:solid 1px gray;" valign=top|-
| style = "border-bottom:solid 1px gray;" valign=top|ป้ายรถประจำทาง, วัดมังกรกมลาวาส, ย่านเยาวราช, ถนนเจริญกรุง
|-
| style = "border-bottom:solid 1px gray;" rowspan=1 valign=top|B1ชั้นขายบัตรโดยสาร
| style = "border-bottom:solid 1px gray;" valign=top|ชั้นขายบัตรโดยสาร
| style = "border-bottom:solid 1px gray;" valign=top|ทางออก 1-3, ห้องขายบัตรโดยสาร, เครื่องขายบัตรโดยสาร
|-
| style = "border-bottom:solid 1px gray;" rowspan=2 valign=top|B2ชานชาลา
| style = "border-bottom:solid 1px gray;"|ชานชาลา 2
| style = "border-bottom:solid 1px gray;"| มุ่งหน้า  (ผ่าน )
|-
| style = "border-top:solid 2px black;border-right:solid 2px black;border-left:solid 2px black;border-bottom:solid 1px gray;" colspan=2|ชานชาลาด้านข้าง, ประตูรถจะเปิดทางด้านขวา
|-
| style = "border-bottom:solid 1px gray;" rowspan=1 valign=top|B3ห้องเครื่อง
| style = "border-bottom:solid 1px gray;" valign=top|ชั้น Plant
| style = "border-bottom:solid 1px gray;" valign=top|ชั้นห้องเครื่อง
|-
| style = "border-bottom:solid 1px gray;" rowspan=2 valign=top|B4ชานชาลา
| style = "border-bottom:solid 1px gray;"|ชานชาลา 1
| style = "border-bottom:solid 1px gray;"| มุ่งหน้า 
|-
| style = "border-top:solid 2px black;border-right:solid 2px black;border-left:solid 2px black;border-bottom:solid 1px gray;" colspan=2|ชานชาลาด้านข้าง, ประตูรถจะเปิดทางด้านซ้าย
|}
== รายละเอียดสถานี ==
==== สัญลักษณ์ของสถานี ====
ตราสัญลักษณ์ของสถานีเป็นมังกร เพื่อสื่อถึงย่านไชน่าทาวน์ ถนนเยาวราชและวัดมังกรกมลาวาส และใช้สีแดงกับสีทองตกแต่งภายในเนื่องมาจากเป็นสีมงคลของชาวจีน ส่วนกระเบื้องหัวเสาใช้
ลวดลายของประแจจีนบุพื้นสีทอง สลับกับกระเบื้องลายดอกบัว
==== รูปแบบของสถานี ====
เป็นชานชาลาต่างระดับ (Station with Stack Platform) เนื่องจากถนนเจริญกรุงมีพื้นที่คับแคบ ทำให้ต้องสร้างอุโมงค์ซ้อนกัน
==== ทางเข้า-ออกสถานี ====
1 บริเวณสี่แยกแปลงนาม, ถนนแปลงนาม, ถนนผดุงด้าว, ถนนเยาวราช, สถานพยาบาลผู้ป่วยเรื้อรังกว๋องสิวมูลนิธิ ศาลเจ้ากวางตุ้ง, วัดมงคลสมาคม, วงเวียน 22 กรกฎาคม (ลิฟต์, บันไดเลื่อน)
2 บริเวณซอยเจริญกรุง 16 (ซอยอิสรานุภาพ หรือตรอกเล่งบ๊วยเอี๊ยะ) (ลิฟต์)
3 วัดมังกรกมลาวาส, ถนนเสือป่า, วัดคณิกาผล, โรงพยาบาลกลาง (ลิฟต์, บันไดเลื่อน)
ไฟล์:MRT Wat Mangkon train station (Entrance 1).jpg|ทางออก 1
ไฟล์:MRT Wat Mangkorn Exit 2.jpg|ทางออก 2
ไฟล์:MRT Wat Mangkon train station (Entrance 3).jpg|ทางออก 3
ไฟล์:A 3 storeys building at Wat Mangkon Station.jpg|อาคาร 3 ชั้น บริเวณทางออก 2 ซึ่งเป็นพื้นที่เตรียมไว้สำหรับร้านค้า
==== การจัดพื้นที่ในตัวสถานี ====

แบ่งเป็น 7 ชั้น โดยเป็นอาคารเหนือพื้นดิน 3 ชั้น และชั้นใต้ดิน 4 ชั้น ประกอบด้วย
3 ร้านค้า (อาคาร 3 ชั้น บริเวณทางออก 2)
2 ร้านค้า (อาคาร 3 ชั้น บริเวณทางออก 2) ,ห้องเครื่อง และปล่องระบายอากาศ
G ชั้นระดับถนน (Ground level) ทางเข้า-ออก ลานกิจกรรมบริเวณสถานี (ฝั่งเขตสัมพันธวงศ์) และร้านค้า (อาคาร 3 ชั้น บริเวณทางออก 2)
B1 ชั้นออกบัตรโดยสาร เหรียญโดยสาร และห้องประชาสัมพันธ์ (Concourse level)
B2 ชั้นชานชาลาหมายเลข 2 มุ่งหน้าสถานีท่าพระ (ผ่านสถานีบางซื่อ)
B3 ชั้นห้องเครื่อง
B4 ชั้นชานชาลาหมายเลข 1 มุ่งหน้าหลักสอง
== เวลาให้บริการ ==
== รถโดยสารประจำทาง ==
ถนนเจริญกรุง สาย 1 4 7 21 25(ขสมก.) 35 40 49 53(วนซ้าย) 73 85 507 529
== สถานที่สำคัญใกล้เคียง ==
วัดมังกรกมลาวาส
วัดมงคลสมาคม
วัดคณิกาผล
ซุ้มประตูเฉลิมพระเกียรติ 6 รอบพระชนมพรรษา (วงเวียนโอเดียน)
สถานีตำรวจนครบาลพลับพลาไชย 1 และ 2
วงเวียน 22 กรกฎาคม
ถนนเยาวราช
ย่านการค้าคลองถม และสำเพ็ง
ไอแอม ไชน่าทาวน์
* กูร์เมต์ ไทย สาขาไอแอม ไชน่าทาวน์ (เปิดเมื่อวันที่ 29 พฤศจิกายน พ.ศ. 2562)
* โรงแรมอาศัย กรุงเทพ ไชน่าทาวน์
== อ้างอิง ==
== แหล่งข้อมูลอื่น ==
แผนที่จากเว็บไซต์บีอีเอ็ม 
สิ่งก่อสร้างตั้งแต่ พ.ศ. 2561
วัดมังกร
วัดมังกร
วัดมังกร
ไชนาทาวน์ (กรุงเทพมหานคร)